Cychrus spinicollis

Cychrus spinicollis kakalardo espezie bat da, Carabidae familiakoa, zientziarako Dufourrek 1857an deskribatu zuena. Iberiar penintsularen iparraldeko espezie endemikoa da. Euskal Herrian ere aurkitzen da.

 Deskribapena 
16-20 mm arteko luzera duen kakalardo beltza da. Burua luzea du eta barailek hortzak dituzte. Palpo zapalak ditu eta distira koloretsuak izan ditzakete. Pronotoan bi arantza agertzen ditu. Abdomena borobiltsua da eta nahiko esferikoa. Pikorrez osaturiko lerroek zeharkatzen dute. Hanka fin luzeak ditu, lehenengo atala beltza eta gainerakoak marroixkak.

 Habitata eta elikadura 
Basoetako harri eta orbel artean aurkitzen da eta azkar mugitzen da. Gainerako karabido espezieak bezala hau ere harraparia da.

 Iruditegia 

 Erreferentziak 

 Kanpo estekak 

Kategoria:Carabidae
Kategoria:1857. urtean deskribatutako taxoiak
Kategoria:Euskal Herriko koleopteroak